11 februarie 2025

**Comunicat de presă**

Distrigaz Sud Rețele aduce următoarele precizări cu privire la întreruperea temporară a alimentării cu gaze naturale pe **în localitatea Mozăcenii Vale, județul Argeș:**

Ca urmare a unei disfuncționalități înregistrate în cadrul stației de reglare măsurare predare, aparținând producătorului de gaze naturale, din localitatea Mozăcenii Vale, județul Argeș, pentru a pune consumatorii in siguranță, **Distrigaz Sud Rețele** **a sistat alimentarea cu gaze naturale în zona respectivă astăzi, 11 februarie 2025,** **începând cu ora 02:00**.

În urma acestei întreruperi neplanificate, sunt afectați **163 de clienți casnici și non-casnici** situați în localitatea Mozăcenii Vale, județul Argeș.

Remedierea defectului va fi realizată de către producătorul de gaze naturale, în cursul zile de astăzi, 11 februarie 2025, iar **echipele Distrigaz Sud Rețele vor asigura reluarea alimentării cu gaze naturale a clienților afectați, estimativ în jurul orei 14:00.**

După reluarea alimentării cu gaze naturale, în cazul în care clienții simt miros de gaze, sunt rugați **să apeleze Centrul de Apeluri și Depanaj Urgențe Gaze la numerele de telefon: 021 9281, 031 9031 sau 0800 877 778, să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 50 de ani în acest domeniu, având 2.270.000 clienți, circa 23.800 km rețea și 2.842 de angajați. Distrigaz Sud Rețele deține contract de concesiune pentru distribuția de gaze naturale în 1.398 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*